Viðskiptavinir IKEA um allan heim söfnuðu 10,5 milljónum evra , eða sem svarar 258 milljónum íslenskra króna , í Mjúkdýraleiðangri IKEA 2012 . Viðskiptavinir IKEA um allan heim söfnuðu 10,5 milljónum evra , eða sem svarar 258 milljónum íslenskra króna , í Mjúkdýraleiðangri IKEA 2012 . IKEA Foundation gefur eina evru fyrir hvert mjúkdýr sem seldist á tímabilinu 4. nóvember til 29. desember í yfir 300 IKEA verslunum um allan heim . Markmið leiðangursins í þetta skiptið var að safna 10 milljónum evra . ,, Hjá IKEA eru börn mikilvægasta fólkið . Við viljum stuðla að velferð þeirra og okkur finnst að öll börn eigi rétt á góðri menntun , hvar í heiminum sem þau búa , " segir í fréttatilkynningu frá Ikea . Söfnunarféð verður notað til að gera skóla í Asíu , Afríku og Mið - og Austur-Evrópu barnvænni , með vel þjálfuðum kennurum fyrir öll börn , stúlkur og drengi , þar með talin börn úr minnihlutahópum og börn með sérþarfir . Í þessu felst einnig bætt hreinlætisaðstaða og rennandi vatn , en þessir þættir hjálpa börnum að halda heilsu , sækja skólann og ná árangri . Mjúkdýrin sem söfnuðust hér fyirir börn á Barnaspítala Hringsins voru afhent spítalanum á föstudaginn , þar sem þau fá að gleðja börn sem þar þurfa að dvelja .